turjo4nis/wikipedia-bn-dump-20250701 huggingface dataset:
জয়ন্তীয়া রাজ্য

জয়ন্তীয়া রাজ্য বর্তমান উত্তর-পূর্ব ভারতের একটি রাজ্য ছিল। আনুমানিক পঞ্চদশ শতকে প্রভাত রায় নামক এক রাজা এই রাজ্য প্রতিষ্ঠা করেছিলেন। যষ্ঠদশ শতকে চিলারায় আক্রমণ করে জয়ন্তীয়া রাজাকে হত্যা  করেন এবং রাজ্যটি কোচের অন্তর্গত করেন। ১৮৩৫ সালে এই রাজ্য ইংরেজ শাসিত অঞ্চলে অন্তর্ভুক্ত করা হয়।

নামর উৎপত্তি 
কারো কারোর মতে "জয়ন্তীয়া" শব্দটি হিন্দু দেবী দুর্গার রূপ জয়ন্তী দেবী বা জয়ন্তেশ্বরীর থেকে এসেছে। কিছুজনের মতে, শব্দটি নার (শাসকদের জাতি) শব্দ পূর্বের স্থান চুটনুগার থেকে এসেছে। জয়ন্তীয়া দেবীর কিংবদন্তি সম্ভবত জয়ন্তীয়া রাজ্যে হিন্দু প্রভাবের পর সৃষ্টি হয়েছে।

নার (জয়ন্তীয়া) এবং বার লোকরা খাসির সঙ্গে সম্পর্ক থাকা মন-মার ভাষা বলে।

বিস্তৃতি 
জয়ন্তীয়া রাজ্য বর্তমান মেঘালয়ের শিলং মালভূমির পূর্ব থেকে দক্ষিণের সমতল পর্যন্ত , এবং উত্তরে অসমের বরাক নদীর উপত্যকা পর্যন্ত  বিস্তৃত ছিল।

বর্তমান ধ্বংসপ্রাপ্ত রাজধানী জয়ন্তীপুর জয়ন্তীয়া পাহাড়ের নিচের সমতলে ছিল। সম্ভবতঃ জয়ন্তীয়া পাহাড়ে একটি সেকালের রাজধানীও ছিল, কিন্তু সেখানে এখন একটি দুর্গা মন্দির এবং কিছু প্রাচীন স্মৃতিচিহ্নর বাইরে আর কিছু নেই।

বাংলাদেশের সিলেটেরও বহু অঞ্চল জয়ন্তীয়া রাজার অধীনে ছিল।

ইতিহাস 
জয়ন্তীয়া রাজ্যর শুরুর ইতিহাস স্পষ্ট নয়। অনুমান করা মতে, প্রায় পঞ্চদশ শতকে প্রভাত রায় নামের একজন রাজা  এই রাজ্য স্থাপন করেছিলেন। সপ্তদশ শতকের প্রারম্ভে ধন মাণিক নামক জয়ন্তীয়া রাজাকাছাড়ির সঙ্গে যুদ্ধে পরাস্ত হয়ে অহোম রাজা প্রতাপ সিংহর সঙ্গে বৈবাহিক সম্পর্ক স্থাপন করে এবং আহোমের সংগে সংগে কাছাড়ি রাজ্য আক্রমণ করে। ধন মাণিকের পর ক্রমে যশ মাণিক, সুন্দর রায়, ছোট পর্বত রায়, যশোমন্ত রায় রাজা হন। যশোমন্ত রায় আহোম স্বর্গদেউ চুত্যিণ্‌ফা বা প্রতাপ সিংহর (১৬৪৪-১৬৪৮) সমসাময়িক ছিলেন। আহোম রাজা চক্রধ্বজ সিংহের সময়ে  যশোমন্ত রায় ডিমরুয়াা, গোভা, নেলী এবং খলা রাজ্য জয়ন্তীয়াকে ঘুরিয়ে দিতে হবে বলে দাবী জানান। এর পর দুই রাজ্যের মিত্রতার অন্ত হয়।

ব্রিটিশ অঞ্চলে অন্তর্ভুক্তি 
১৭৬৫ সালে বংগের দেওয়ানির মাধ্যমে  ব্রিটিশরা প্রথম জয়ন্তীয়াদের সংস্পর্শে আসে। জয়ন্তীয়াগণ বংগ অঞ্চল পর্যন্ত চূণ রপ্তানি করত। কিন্তু ব্রিটিশদের সঙ্গে তাদের সম্পর্ক মধুর ছিল না এবং ১৭৭৪ সালে তারা আক্রমণের সন্মুখীন হয়। এর পর কোঠ এবং ১৭৯৯ সালের আইনর মাধ্যমে  জয়ন্তীয়াগণ ভৈয়াম থেকে ক্রমে পৃথক হয়ে পড়ে।

প্রথম ইংগো বর্মী যুদ্ধর শেষে ব্রিটিশরা জয়ন্তীয়া রাজা রাম সিঙকে সুরমা নদীর উত্তরে শাসন করতে অনুমতি দেয়। ১৮৩৫ সালের ১৫ মার্চে জয়ন্তীয়া রাজ্য আনুষ্ঠানিকভাবে ব্রিটিশের অধীনে আনা হয়। রাজাকে সিলেটের সম্পত্তির সঙ্গে মাসে ৫০০ টাকা করে দেয়া হয়। ব্রিটিশরা ভৈয়ামর অঞ্চল প্রত্যক্ষভাবে শাসন করত। পার্বত্য অঞ্চলের জন্য পনেরোজন দলৈ এবং চারজন সর্দার নিযুক্ত করা হয়েছিল।

শাসকগণ
জয়ন্তীয়া রাজ্য শাসন করা রাজাদের তালিকা নিচে দেওয়া হ'ল।

 প্রভাত রায় (১৫০০-১৫১৬)
 মাজু গোসাঁই (১৫১৬-১৫৩২)
 বুঢ়া পর্বত রায় (১৫৩২-১৫৪৮)
 বর গোসাঁই (১৫৪৮-১৫৬৪)
 বিজয় মাণিক (১৫৬৪-১৫৮০)
 প্রতাপ রায় (১৫৮০-১৫৯৬)
 ধন মাণিক (১৫৯৬-১৬১২)
 যশ মাণিক (১৬১২-১৬২৫)
 সুন্দর রায় (১৬২৫-১৬৩৬)
 ছোট পর্বত রায় (১৬৩৬-১৬৪৭)
 যশোমন্ত রায় (১৬৪৭-১৬৬০)
 বান সিং (১৬৬০-১৬৬৯)
 প্রতাপ সিং (১৬৬৯-১৬৭৮)
 লক্ষ্মী নারায়ণ (১৬৭৮-১৬৯৪)
 রাম সিং প্রথম (১৬৯৪-১৭০৮)
 জয় নারায়ণ (১৭০৮-১৭৩১)
 বর গোসাঁই (১৭৩১-১৭৭০)
 ছত্র সিং (১৭৭০-১৭৮০)
 বিজয় নারায়ণ (১৭৮০-১৭৯০)
 রাম সিং দ্বিতীয় (১৭৯০-১৮৩২)
 রাজেন্দ্র সিং (১৮৩২-১৮৩৫)

তথ্যসূত্র 

আসামের ইতিহাস
মেঘালয়ের ইতিহাস
মধ্যযুগীয় সাম্রাজ্য ও ভারতের রাজ্য
শ্রী গুরু গোবিন্দ সিং জী বিমানবন্দর

শ্রী গুরু গোবিন্দ সিং জী বিমানবন্দর  (আইএটিএ: এনডিসি, আইসিএও: ভিএএনডি) ভারতের মহারাষ্ট্র রাজ্যের নান্দেড় শহরের  একটি সরকারি বিমানবন্দর। ২৪ অক্টোবর ২০০৮ সালে দেশের বিমানমন্ত্রী মন্ত্রী শ্রী প্রফুল প্যাটেল এবং মহারাষ্ট্রের তৎকালীন মুখ্যমন্ত্রী, ভিলাসরাও দেশমুখ বিমানবন্দরের উদ্বোধন করেন। ওই দিনে কিংফিশার এয়ারলাইন্সের  এটিআর ৭২ টার্বোপ্রপেলার বিমান ব্যবহার করে নান্দেড় বিমানবন্দর থেকে একটি বিশেষ স্মরণীয় উড়ান পরিচালনা করা হয়।

ইতিহাস 
নান্দেড় বিমানবন্দরটি ১৯৫৮ সালে "পাবলিক ওয়ার্ক" বিভাগের দ্বারা নির্মিত হয়েছিল এবং মারাঠাওয়াড়া অঞ্চলের প্রথম বিমানবন্দর হিসাবে এটি গড়ে উঠেছিল। তবে, ৯০-এর দশকের প্রথম দিকে বায়ুদূত বিমানসংস্থার আঞ্চলিক উড়ানের জন্য বিমানবন্দরটি কয়েক বছরের জন্য অতিমাত্রায় ব্যবহৃত হয়। এপ্রিল ২০০০ সালে, মহারাষ্ট্র শিল্প উন্নয়ন কর্পোরেশন বিমানবন্দরটির উন্নয়ন ও রক্ষণাবেক্ষণের দায়িত্ব গ্রহণ করে। 

এ অঞ্চলে ব্যবসা -বাণিজ্য প্রসারের জন্য, মহারাষ্ট্র রাজ্যের শিল্প মন্ত্রণালয় ২০০৬ সালে এমআইডিসি দ্বারা পরিচালিত বিমানবন্দরগুলির আধুনিকিকরণের প্রক্রিয়াটি শুরু করে। বিমানবন্দর পরিচালনার জন্য একটি পরিকল্পনা তৈরি করতে একটি বেসরকারী দলকে আমন্ত্রণ জানানোর জন্য দরপত্র ডাকা হয়। যার ফলে বিমানবন্দরটি "রিলায়েন্স এয়ারপোর্ট ডেভেলপার্স" নামে একটি "রিজার্ভ ইন্সটিটিয়া অব লিমিটেড"কে ভাড়া দেওয়া হয়েছিল, যারা বিমানবন্দরের প্রকল্প পরিকল্পনা, বাস্তবায়ন এবং  পরিচালনা করে।

গঠন 
নতুন টার্মিনাল ভবন, সর্বোচ্চ পর্যায় ৩০০ যাত্রী পরিচালনা করতে সক্ষম। টার্মিনাল ভবনটি ছয়বি চেক-ইন কাউন্টার, ভিআইপি লাউঞ্জ, প্রস্থান এবং আগমন লাউঞ্জ, ট্রানজিট স্যুটস এবং স্নুজ ক্যাবিন্স, ভিজিটর ভেটিং এরিয়া এবং ক্যাফেটেরিয়ায় রয়েছে। এছাড়া, বিমান দাড়ানোর স্থানটি খুব উন্নত ভাবে নির্মিত। বিমানবন্দরের একমাত্র রানওয়ের দৈর্ঘ্য ১,৩৭৫ মিটার থেকে বৃদ্ধি করে ২,৩০ মিটার পর্যন্ত প্রসারিত করা হয়েছে। রানওয়ে প্রস্থও ১৫ মিটার থেকে বৃদ্ধি   করে ৪৫ মিটার পর্যন্ত প্রসারিত করা হয়েছে, যার ফলে বোয়িং ৭৩৭ এবং এয়ারবাস এ৩২০ এর মতো বড় বিমান পরিচালনা করতে সক্ষম হবে বিমানবন্দরটি। বিমানবন্দরে রাতের অবতরণ ব্যবস্থা এবং আধুনিক অবতরণ ব্যবস্থা স্থাপন করা হয়েছে বিমানবন্দরে।  বিমানবন্দরে রয়েছে এয়ারফোর্ড আলো ব্যবস্থা স্থাপন। 

বেসামরিক বিমান চলাচলের মহাপরিচালক নান্দেড় বিমানবন্দরকে ৫ ই এপ্রিল ২০১০ সালে জনসাধারণের ব্যবহারের শ্রেণীতে এবং ১ অক্টোবর, ২০১০ সালে স্থায়ী লাইসেন্স প্রদানের জন্য আঞ্চলিক বিমানবন্দর লাইসেন্স প্রদান করেন। নান্দেড় বিমানবন্দরে যাত্রী পরিবহন ২০১১ অর্থবছরে দ্বিতীয় চতুর্থাংশে প্রতিমাসে ৩,০০০ জন থেকে বৃদ্ধি পেয়ে হয় প্রতিমাসে প্রায় ৫,৭০০ জন ।

বিমানসংস্থা এবং গন্তব্যস্থল

তথ্যসূত্র

বহিঃসংযোগ

মহারাষ্ট্রের বিমানবন্দর
ভারতের বিমানবন্দর
২০০৮-এ মহারাষ্ট্রে প্রতিষ্ঠিত
গুরু গোবিন্দ সিং এর স্মারক
২০০৮-এ প্রতিষ্ঠিত বিমানবন্দর
জেবাস্টিয়ান রুডি

জেবাস্টিয়ান রুডি  (জন্ম: ২৮ ফেব্রুয়ারি ১৯৯০) হলেন জার্মানির একজন পেশাদার ফুটবলার, যিনি বুন্দেসলিগার ক্লাব বায়ার্ন মিউনিখ এবং জার্মানি জাতীয় দলে একজন মধ্যমাঠের খেলোয়াড় হিসেবে খেলেন। এছাড়াও তিনি মাঝেমাঝে একজন রক্ষণভাগের খেলোয়াড় হিসেবেও খেলেন।

ক্লাব ক্যারিয়ার
২০০৩ সালে, রুডি ভিএফবি স্টুটগার্টের যুব একাডেমীতে যোগদান করেন এবং ২০০৭ সালে ভিএফবি স্টুটগার্টের সংরক্ষিত দলের সদস্য হিসেবে তার জ্যেষ্ঠ ক্যারিয়ার শুরু করেন। তিনি উক্ত সময়ে রেজিওনালিগা সুডে খেলেছেন। তিনি ২০০৮ সালের ২রা আগস্ট তারিখে, ১. এফসি ইউনিয়ন বার্লিনের বিরুদ্ধে নতুন প্রতিষ্ঠিত ৩. লিগার মাধ্যমে পেশাদার অভিষেক করেন।

২০০৮ সালের গ্রীষ্মে, তিনি ভিএফবি স্টুটগার্টের সাথে চুক্তি স্বাক্ষর করেন, যার ফলে তিনি ২০১০ সালের ১০ই আগস্ট তারিখে, ডিএফবি-পোকালে উক্ত দলের হয়ে অভিষেক করেন। উক্ত ম্যাচে তারা এফসি হান্সা লুনেবুর্গের বিরুদ্ধে ৫–০ গোলে জয়লাভ করে।

২০১৭ সালের ১৫ই জানুয়ারি তারিখে, তিনি বায়ার্ন মিউনিখের সাথে চুক্তি স্বাক্ষর করেন।

তথ্যসূত্র

বহিঃসংযোগ

 
 

জার্মান ফুটবলার
জীবিত ব্যক্তি
১৯৯০-এ জন্ম
ফুটবল ক্লাব বায়ার্ন মিউনিখের খেলোয়াড়
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক যুব ফুটবলার
ফুটবল মধ্যমাঠের খেলোয়াড়
বুন্দেসলিগার খেলোয়াড়
৩. লিগার খেলোয়াড়
জার্মানির আন্তর্জাতিক ফুটবলার
২০১৭ ফিফা কনফেডারেশন্স কাপের খেলোয়াড়
ফিফা কনফেডারেশন্স কাপ বিজয়ী খেলোয়াড়
২০১৮ ফিফা বিশ্বকাপের খেলোয়াড়
টিএসজি ১৮৯৯ হফেনহাইমের খেলোয়াড়
ফুটবল ক্লাব শালকে ০৪-এর খেলোয়াড়
ভিএফবি স্টুটগার্টের খেলোয়াড়
ভিএফবি স্টুটগার্ট ২-এর খেলোয়াড়
বাডেন-ভুর্টেমবের্গের ফুটবলার
রেগিওনাললিগার খেলোয়াড়
পুরুষ ফুটবল রক্ষণভাগের খেলোয়াড়
পুরুষ ফুটবল মধ্যমাঠের খেলোয়াড়
দৃষ্টিকোণ

দৃষ্টিকোণ হলো ২০১৮ সালে নির্মিত কৌশিক গাঙ্গুলির পরিচালনায় একটি বাংলা চলচ্চিত্র। এতে প্রধান চরিত্রে অভিনয় করেছেন প্রসেনজিৎ চট্টোপাধ্যায় এবং ঋতুপর্ণা সেনগুপ্ত

গল্প
গল্পে দেখা যায় জীবন মিত্র (প্রসেনজিৎ চ্যাটার্জী) তার স্ত্রী রুমকি (চুর্ণী গাঙ্গুলী)
কে নিয়ে সহজ সরল জীবনযাপন করেন তারা একটি খুনের মামলায় জড়িয়ে পড়ে। এই খুনটি ছিল শ্রিমতীর (ঋতুপর্ণা সেনগুপ্ত) স্বামী (পলাশ সেন) যে রুমকির বড় ভাই প্রীতম (কৌশিক গাঙ্গুলী) এর দ্বারা দুর্ঘটনা ক্রমে খুন হয়। এতে সে অনুতপ্ত বোধ করে কিন্তু খুনের দায় নিতে চায় না। পরে জীবন মিত্রের দ্বারা আসল রহস্য উন্মোচিত হয়।

চরিত্র
 প্রসেনজিৎ চট্টোপাধ্যায় - জীবন মিত্র
 ঋতুপর্ণা সেনগুপ্ত - শ্রিমতী
 কৌশিক গঙ্গোপাধ্যায় - প্রিতম
 চূর্ণী গাঙ্গুলি - রুমকি

সঙ্গীত 
সঙ্গীত পরিচালনায় ছিলেন অনুপম রায়।

তথ্যসূত্র

বহিঃসংযোগ
 

ভারতীয় চলচ্চিত্র
কৌশিক গঙ্গোপাধ্যায় পরিচালিত চলচ্চিত্র
২০১৮-এর চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
অনুপম রায় সুরারোপিত চলচ্চিত্র
মাথিয়াস গিন্টের

মাথিয়াস লুকাস গিন্টের (জন্ম: ১৯ জানুয়ারি ১৯৯৪) হলেন জার্মানির একজন পেশাদার ফুটবলার, যিনি বরুসিয়া মনশেনগ্লাডবাখ এবং জার্মানি জাতীয় দলে একজন রক্ষণভাগের খেলোয়াড় হিসেবে খেলেন।

ক্যারিয়ার পরিসংখ্যান

আন্তর্জাতিক

সম্মাননা

ক্লাব
বরুসিয়া ডর্টমুন্ড
ডিএফএল-সুপারকাপ: ২০১৪
ডিএফবি-পোকাল: ২০১৬–১৭

আন্তর্জাতিক
জার্মানি
ফিফা বিশ্বকাপ: ২০১৪
গ্রীষ্মকালীন অলিম্পিক: রৌপ্য পদক, ২০১৬
ফিফা কনফেডারেশন্স কাপ: ২০১৭

ব্যক্তিগত
ফ্রিটজ ওয়াল্টার মেডেল: অনূর্ধ্ব ১৯ স্বর্ণ পদক ২০১৩
ফ্রিটজ ওয়াল্টার মেডেল: অনূর্ধ্ব ১৮ স্বর্ণ পদক ২০১২

তথ্যসূত্র

বহিঃসংযোগ

 
 
kicker profile 

১৯৯৪-এ জন্ম
জীবিত ব্যক্তি
জার্মান ফুটবলার
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক ফুটবলার
ফুটবল রক্ষণভাগের খেলোয়াড়
ফুটবল মধ্যমাঠের খেলোয়াড়
বুন্দেসলিগার খেলোয়াড়
বরুসিয়া ডর্টমুন্ডের খেলোয়াড়
বরুসিয়া মনশেনগ্লাডবাখের খেলোয়াড়
২০১৪ ফিফা বিশ্বকাপের খেলোয়াড়
২০১৬ গ্রীষ্মকালীন অলিম্পিকের ফুটবলার
২০১৭ ফিফা কনফেডারেশন্স কাপের খেলোয়াড়
ফুটবলে অলিম্পিক পদক বিজয়ী
৩. লিগার খেলোয়াড়
ফিফা কনফেডারেশন্স কাপ বিজয়ী খেলোয়াড়
২০১৮ ফিফা বিশ্বকাপের খেলোয়াড়
বরুসিয়া ডর্টমুন্ড ২-এর খেলোয়াড়
স্পোর্টস ক্লাব ফ্রাইবুর্গের খেলোয়াড়
২০২২ ফিফা বিশ্বকাপের খেলোয়াড়
বাডেন-ভুর্টেমবের্গের ফুটবলার
উয়েফা ইউরো ২০২০-এর খেলোয়াড়
ফিফা বিশ্বকাপ বিজয়ী খেলোয়াড়
২০১৬ গ্রীষ্মকালীন অলিম্পিকের পদক বিজয়ী
জার্মানির অলিম্পিক রৌপ্যপদক বিজয়ী
ফুটবল সেন্ট্রাল ডিফেন্ডার
ব্ল্যাকপিঙ্ক

ব্ল্যাকপিঙ্ক () দক্ষিণ কোরীয় বালিকা সংগীতদল। জিসু, জেনি, রোজে এবং লিসা নামের ৪ সদস্য নিয়ে সংগীতদলটি ২০১৬ সালে ওয়াইজি এন্টারটেইনমেন্ট কর্তৃক গঠিত হয়।

ডিস্কোগ্রাফী

কোরিয়া

স্টুডিও অ্যালবাম
দ্য অ্যালবাম (২০২০)

একক এ্যালবামসমূহ
স্কয়ার ১ (২০১৬)
স্কয়ার ২ (২০১৬)
এজ ইফ ইট'স ইয়োর লাস্ট(২০১৭)
হাউ ইউ লাইক দেট (২০২০)
রি-ব্ল্যাকপিঙ্ক (২০১৮)

এক্সটেন্ডেড প্লে
স্কয়ার আপ (২০১৮)
কিল দিস্ লাভ (২০১৯)

জাপান
২০১৭ সালে এজ ইফ ইটস ইয়োর লাস্ট গানটির মাধ্যমে দলটির জাপানে অভিষেক ঘটে। ২০১৮ সালের ২৮শে মার্চ প্রকাশিত রি- ব্ল্যাকপিঙ্ক এলবামটিও জাপানে প্রকাশিত হয়েছে।

এক্সটেন্ডেড প্লে
ব্ল্যাকপিঙ্ক (২০১৭)

আরও দেখুন 

 কে-পপ

তথ্যসূত্র

বহিঃসংযোগ 

 
কে-পপ সঙ্গীতশিল্পী
ইন্টারস্কোপ রেকর্ডসের শিল্পী
শর্টি পুরস্কার বিজয়ী
কে-পপ সঙ্গীত দল
মামা পুরস্কার বিজয়ী
মেলন সঙ্গীত পুরস্কার বিজয়ী
সিউলের সঙ্গীত দল
সাঙ্গীতিক কুয়োটেট
দক্ষিণ কোরীয় মেয়েদের দল
ইউনিভার্সাল মিউজিক গ্রুপের শিল্পী
বিশ্বরেকর্ডধারী
জেরি ডুগ্যান (লেখক)

জেরি ডুগ্যান লস এঞ্জেলেস-এ বসবাসকারী একজন মার্কিন কমিক বই লেখক, নির্দেশক এবং চিত্রগ্রাহক।

প্রারম্ভিক জীবন 
ডুগ্যান-এর জন্ম নিউ ইয়র্ক সিটি-তে এবং বড় হয়ে ওঠা নিউ জার্সি-র রিজউড-এ, যেখানকার রিজউড হাই স্কুল থেকে ১৯৯২ সালে তিনি স্নাতক হন। এরপরে এমার্সন কলেজ থেকে ১৯৯৬ সালে পাশ করে বের হন। ১৯৯৮ সাল থেকে তিনি লস এঞ্জেলেস-এ বসবাস করছেন এবং কাজ করছেন। তিনি ভার্জিনিয়া ডুগ্যান-কে বিয়ে করেন এবং তাদের একটি পুত্রসন্তান আছে।

References 

জীবিত ব্যক্তি
১৯৭৩-এ জন্ম
জয়দীপ মুখোপাধ্যায় (টেনিস খেলোয়াড়)

জয়দীপ মুখোপাধ্যায় (জন্ম: ২১ শে এপ্রিল,  ১৯৪২ কলকাতায়)  ভারত থেকে অবসরপ্রাপ্ত পেশাদার টেনিস খেলোয়াড়।

ব্যক্তিগত জীবন
জয়দীপ মুখোপাধ্যায় ভারতের স্বাধীনতা সংগ্রামের নেতা চিত্তরঞ্জন দাশের নাতি। তিনি কলকাতার লা মার্টিনেয়ার  থেকে তার বিদ্যালয়ের পড়াশোনা সম্পন্ন করেন।

টেনিস কেরিয়ার

জুনিয়ার্স
১৯৫৯ সালে মুখোপাধ্যায় ভারতীয় জাতীয় জুনিয়ার  চ্যাম্পিয়নশীপ জয় করেন। তারপর তিনি বিদেশে খেলতে শুরু করেন এবং ১৯৬০ সালে উইম্বলডন বয়েজ'স টুর্নামেন্টে রানার-আপ হন।

অপেশাদার / প্রো সফর
ইউ.এস. চ্যাম্পিয়নশীপের চতুর্থ রাউন্ডে জয়দীপ মুখোপাধ্যায় আন্তর্জাতিক ব্রেকআউট ১৯৬২ সালে করেছিলেন। ১৯৬৩ ও ১৯৬৪ সালে উইম্বলডনে তিনি চতুর্থ রাউন্ডেই পৌঁছে ছিলেন এবং ১৯৬৫ সালে ফরাসি চ্যাম্পিয়নশীপে চতুর্থ রাউন্ডে পৌঁছান।

১৯৬৬ সালে জয়দীপ মুখোপাধ্যায়ের সবচেয়ে সফল বছর ছিলো। তিনি আবার ফরাসি চ্যাম্পিয়নশীপ এবং উইম্বলডন চতুর্থ রাউন্ডে পৌঁছে ছিলেন। তিনি ভারতের ডেভিস কাপ দলের সদস্য ছিলেন এবং তিনি ফাইনালে পৌঁছান। ফাইনালে মুখোপাধ্যায় ভারতের একমাত্র রাবার জিতে ছিলেন; তিনি এবং রামানাথন কৃষ্ণান মিলে জন নিউকমবে এবং টনি রোচকে ডাবলসে পরাজিত করেন। তার শিক্ষাদীক্ষার জন্য, মুখার্জীকে ১৯৬৬ সালে অর্জুনা পুরস্কার দেওয়া হয়।

তার কর্মজীবনে, মুখোপাধ্যায় তিনবার এশিয়ান চ্যাম্পিয়নশীপসহ কমপক্ষে ৬ টি শিরোপা জিতেছিল।

অবসর গ্রহণ
মুখার্জী বর্তমানে কলকাতায় তার নামের একটি টেনিস একাডেমী পরিচালনা করেন এবং তিনি সানফিট ওপেন টুর্নামেন্টর পরিচালক হিসেবে দায়িত্ব পালন করছেন এবং ভারতের জন্য ডেভিস কাপের অধিনায়ক হিসেবেও দায়িত্ব পালন করছেন।

একক শিরোনাম(৬)

তথ্যসূত্র

বহিঃসংযোগ
Tennis Archives

Jaidip Mukerjea Tennis Academy

১৯৪২-এ জন্ম
ভারতীয় পুরুষ টেনিস খেলোয়াড়
কলকাতার টেনিস খেলোয়াড়
আর্জুনা পুরস্কার প্রাপক
জীবিত ব্যক্তি
স্ক্রিন অ্যাক্টর্স গিল্ড আজীবন সম্মাননা পুরস্কার

স্ক্রিন অ্যাক্টরস গিল্ড আজীবন সম্মাননা পুরস্কার হল অভিনয় পেশায় অসাধারণ অবদানের জন্য স্ক্রিন অ্যাক্টরস গিল্ডের জাতীয় সম্মাননা ও শ্রদ্ধাঞ্জলি কমিটি প্রদত্ত একটি পুরস্কার। ১ম স্ক্রিন অ্যাক্টরস গিল্ড পুরস্কার আয়োজনের ৩৩ বছর আগে থেকে এই পুরস্কার প্রদান করা হচ্ছে। ১৯৬২ সালে এই পুরস্কারের প্রথম গ্রহীতা ছিলেন কৌতুকাভিনেতা এডি ক্যান্টর।  ১৯৬২ সাল থেকে ১৯৬৩ ও ১৯৮১ সাল ব্যতীত প্রতি বছর এই পুরস্কার দেয়া হচ্ছে। দুই বার একই বছর দুজনকে এই পুরস্কার প্রদান করা হয়েছিল, প্রথমটি ১৯৮৫ সালে অভিনেতা পল নিউম্যান ও অভিনেত্রী জোয়ান উডওয়ার্ড, এবং দ্বিতীয়টি ২০০০ সালে অসি ডেভিস ও রুবি ডি।  ২০১৭ সাল পর্যন্ত ৫৪ জন ব্যক্তিকে এই পুরস্কার প্রদান করা হয়েছে, যার মধ্যে ৪৫ জন পুরুষ ও ১৯ জন নারী।

গ্রহীতাদের তালিকা

তথ্যসূত্র

বহিঃসংযোগ
 sagawards.org

স্ক্রিন অ্যাক্টরস গিল্ড পুরস্কার
আজীবন সম্মাননা পুরস্কার
স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
লার্স স্টিন্ডল

লার্স এডি স্টিন্ডল (জন্ম: ২৬ আগস্ট ১৯৮৮) হলেন একজন জার্মান পেশাদার ফুটবলার, যিনি বরুসিয়া মনশেনগ্লাডবাখ এবং জার্মানি জাতীয় দলের হয়ে একজন আক্রমণভাগের খেলোয়াড় হিসেবে খেলেন।

আন্তর্জাতিক ক্যারিয়ার

জ্যেষ্ঠ
২০১৭ সালে, প্রথমবারের মতো স্টিন্ডল জার্মানি জাতীয় দলে ডাক পান। ২০১৭ সালের ৬ জুন তারিখে অনুষ্ঠিত ডেনমার্কের বিরুদ্ধে, ২০১৭ সালের ১০ তারিখে, ২০১৮ ফিফা বিশ্বকাপ বাছাইপর্বে সান মারিনোর বিরুদ্ধে এবং ২০১৭ সালের ১৭ জুন হতে ২ জুলাই পর্যন্ত অনুষ্ঠিত ২০১৭ ফিফা কনফেডারেশন্স কাপের জন্য জাতীয় দলে ডাক পান।

তিনি ২০১৭ সালের ৬ই জুন তারিখে, ডেনমার্কের বিপক্ষে খেলার মাধ্যমে আন্তর্জাতিক পর্যায়ে অভিষেক করেন, যেখানে তিনি পূর্ণ ৯০ মিনিট খেলেছিলেন।

২০১৭ ফিফা কনফেডারেশন্স কাপের উদ্বোধনী ম্যাচে অস্ট্রেলিয়ার বিরুদ্ধে খেলার ৫ম মিনিটে তিনি গোল করে, এই গোলটি ছিল জার্মানির হয়ে তার প্রথম গোল। ৩ দিন পরে, তিনি চিলির বিরুদ্ধে খেলায় তিনি তার দ্বিতীয় গোল করেন, উক্ত খেলাটি ১–১ গোলে ড্র হয়েছিল। তিনি তার গোলের ধারা ফাইনালেও বজায় রাখেন, যেখানে তার করা একমাত্র গোলটি তার দলকে ফাইনাল জিততে সাহায্য করে। তিনি উক্ত প্রতিযোগিতায় ৩ গোল করে যুগ্ম সর্বোচ্চ গোলদাতায় পরিণত হয়।

ক্যারিয়ার পরিসংখ্যান

আন্তর্জাতিক পরিসংখ্যান

সম্মাননা

আন্তর্জাতিক
জার্মানি
ফিফা কনফেডারেশন্স কাপ: ২০১৭

ব্যক্তিগত
ফিফা কনফেডারেশন্স কাপ: রৌপ্য জুতা ২০১৭

তথ্যসূত্র

বহিঃসংযোগ

জার্মান ফুটবলার
১৯৮৮-এ জন্ম
জীবিত ব্যক্তি
হানোফার ৯৬-এর খেলোয়াড়
বরুসিয়া মনশেনগ্লাডবাখের খেলোয়াড়
ফুটবল মধ্যমাঠের খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক ফুটবলার
বুন্দেসলিগার খেলোয়াড়
২০১৭ ফিফা কনফেডারেশন্স কাপের খেলোয়াড়
ফিফা কনফেডারেশন্স কাপ বিজয়ী খেলোয়াড়
কার্লস্রুহার স্পোর্টস ক্লাবের খেলোয়াড়
কার্লস্রুহার স্পোর্টস ক্লাব ২-এর খেলোয়াড়
২. বুন্দেসলিগার খেলোয়াড়
রেগিওনাললিগার খেলোয়াড়
পুরুষ ফুটবল মধ্যমাঠের খেলোয়াড়
লক্ষ্যভেদী ক্রীড়া

লক্ষ্যভেদী ক্রীড়া বা শুটিং ক্রীড়া বলতে কতগুলি প্রতিযোগিতামূলক ও বিনোদনমূলক ক্রীড়ার একটি দলকে বোঝায়, যাতে মূলত ক্ষুদ্র আকারের লক্ষ্যভেদী অস্ত্র চালনায় নির্ভুলতা, সূক্ষ্মতা এবং গতিবেগ ইত্যাদিতে লক্ষ্যভেদক ব্যক্তির দক্ষতার পরীক্ষা করা হয়। যেসব লক্ষ্যভেদী অস্ত্র ব্যবহার করা হয় তাদের মধ্যে আছে আগ্নেয়াস্ত্র ও বায়ুবন্দুকের বিভিন্ন রূপ যেমন হাতবন্দুক (হ্যান্ডগান), প্যাঁচকাটা লম্বানলা বন্দুক তথা রাইফেল ও ছটকা-বন্দুক বা ছররা-বন্দুক (শটগান)) এবং তীর-ধনুক ও আড়ধনুক।

সরঞ্জাম, চালনার দূরত্ব, অস্ত্রের লক্ষ্যবস্তু, সময় সীমা এবং প্রয়োজনীয় শারীরিক শক্তি ও সক্ষমতার মানদণ্ড ব্যবহার করে লক্ষ্যভেদী ক্রীড়াগুলিকে বিভিন্ন শ্রেণীতে ভাগ করা হতে পারে। লক্ষ্যভেদী ক্রীড়াগুলির দলগত এবং একক প্রতিযোগিতা অনুষ্ঠিত হতে পারে; সাধারণত দলের প্রত্যেক সদস্যের একক ফলাফল যোগ করে দলগত অবদান  মূল্যায়ন করা হয়। লক্ষ্যভেদনের সময় অত্যধিক আওয়াজ হয় বলে এবং প্রক্ষিপ্ত-বস্তুটি (projectile) উচ্চ (এবং প্রায়শই প্রাণঘাতী) অভিঘাত শক্তি ধারণ করে বলে লক্ষ্যভেদী ক্রীড়াগুলি সাধারণত হয় পূর্বনির্ধারিত স্থায়ী লক্ষ্যভেদন ক্ষেত্রে (শুটিং রেঞ্জ) অথবা জনবসতি থেকে দূরে অস্থায়ী লক্ষ্যভেদন ক্ষেত্রে পরিচালিত হয়।

ইতিহাস 
"স্বেচ্ছাসেবক রাইফেলধারী সৈন্যদলের উত্সাহবর্দ্ধন এবং সারা গ্রেট ব্রিটেনে রাইফেল-শ্যুটিংয়ের প্রচারের জন্য" বার্ষিক জাতীয় রাইফেল মিটিংয়ের প্রয়োজনে, অর্থ সংগ্রহের উদ্দেশ্যে ১৮৬০ সালে যুক্তরাজ্যের ন্যাশনাল রাইফেল এসোসিয়েশন প্রতিষ্ঠিত হয়েছিল।

বন্দুকচালনা ক্রীড়া

আরও দেখুন
 লক্ষ্যভেদন
 লক্ষ্যভেদী অস্ত্র

তথ্যসূত্র

যুদ্ধ ক্রীড়া
শুটিং ক্রীড়া
গ্রীষ্মকালীন অলিম্পিক ক্রীড়া
লক্ষ্যভেদন দক্ষতা
প্রক্ষিপ্ত অস্ত্র
লক্ষ্যভেদী ক্রীড়া
প্রতিযোগিতা (দ্বন্দ্ব)
ধরন অনুযায়ী ক্রীড়া
জান্দ্রো ওয়াগনার

জান্দ্রো ওয়াগনার (জন্ম: ২৯ নভেম্বর ১৯৮৭) হলেন একজন জার্মান পেশাদার ফুটবলার, যিনি বুন্দেসলিগার ক্লাব বায়ার্ন মিউনিখ এবং জার্মানি জাতীয় দলে একজন রক্ষণভাগের খেলোয়াড় হিসেবে খেলেন।

আন্তর্জাতিক ক্যারিয়ার

যুব পর্যায়
তিনি জার্মানি অনূর্ধ্ব-২১ দলের হয়ে সর্বমোট ৮টি ম্যাচ খেলে ৪টি গোল করেছেন, যার মধ্যে সুইডেনে অনুষ্ঠিত ২০০৯ উয়েফা ইউরোপিয়ান অনূর্ধ্ব-১৯ চ্যাম্পিয়নশিপের ফাইনালে করা ২টি গোল উল্লেখযোগ্য, যেখানে তারা ইংল্যান্ড অনূর্ধ্ব-২১ দলকে ৪–০ গোলে হারিয়ে চ্যাম্পিয়ন হয়েছে।

জ্যেষ্ঠ পর্যায়
২০১৭ সালের জুন মাসে, ডেনমার্কের বিরুদ্ধে একটি প্রীতি ম্যাচ এবং ২০১৮ ফিফা বিশ্বকাপ বাছাইপর্বে সান মারিনোর বিরুদ্ধে ম্যাচের জন্য তিনি সর্বপ্রথম জাতীয় দলে ডাক পান। তিনি প্রতিযোগিতামূলক খেলায় ২০১৭ সালের ৬ই জুন তারিখে ডেনমার্কের বিরুদ্ধে অভিষেক করেন, যেখানে তার দল ১–১ গোলে ড্র করে। উক্ত খেলায় তিনি ৬০ মিনিটের অধিক সময় খেলেছিলেন। চার দিন পরে, তিনি সান মারিনোর বিরুদ্ধে খেলায় হ্যাট্রিক করেন, যেখানে তার দল ৭–০ গোলে জয়লাভ করে। তার খেলার ধরন দেখে জাতীয় দলের দল ম্যানেজার ইওয়াখিম ল্যোভ তার প্রশংসা করেছেন।

ওয়াগনার ২০১৭ সালে রাশিয়ায় অনুষ্ঠিত ২০১৭ ফিফা কনফেডারেশন্স কাপে অংশগ্রহণ করেছেন, যেখানে তারা বিজয়ী হয়েছিলেন। তিনি উক্ত প্রতিযোগিতায় অস্ট্রেলিয়ার বিরুদ্ধে ১৯শে জুন তারিখে প্রথম এবং একমাত্র ম্যাচটি খেলেছেন, উক্ত খেলায় তিনি বেশ কয়েকটি সহজ সুযোগ মিস করেছেন যেখানে তার দল ৩–২ গোলে জয়লাভ করেছে। পরবর্তীতে তার বদলে টিমো ওয়ের্নার এবং লার্স স্টিন্ডলের মতো খেলোয়াড়দের সুযোগ দেওয়া হয়, যার ফলে জার্মানি ফাইনালে চিলিকে হারিয়ে চ্যাম্পিয়ন হয়। ওয়াগনার আজারবাইজান এবং উত্তর আয়ারল্যান্ডের বিরুদ্ধে গোল করার মাধ্যমে ২০১৭ সালটি শেষ করেন।

সম্মাননা

ক্লাব
বায়ার্ন মিউনিখ
 বুন্দেসলিগা: ২০০৭–০৮, ২০১৭–১৮
 ডিএফবি-লিগাপোকাল: ২০০৭

আন্তর্জাতিক
জার্মানি
 ফিফা কনফেডারেশন্স কাপ: ২০১৭

জার্মানি অনূর্ধ্ব-২১
 উয়েফা ইউরোপিয়ান অনূর্ধ্ব-১৯ চ্যাম্পিয়নশিপ: ২০০৯

তথ্যসূত্র

বহিঃসংযোগ

১৯৮৭-এ জন্ম
জীবিত ব্যক্তি
জার্মান ফুটবলার
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক ফুটবলার
ফুটবল ফরোয়ার্ড
বুন্দেসলিগার খেলোয়াড়
৩. লিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
হের্টা বিএসসির খেলোয়াড়
২০১৭ ফিফা কনফেডারেশন্স কাপের খেলোয়াড়
ফিফা কনফেডারেশন্স কাপ বিজয়ী খেলোয়াড়
ফুটবল ক্লাব বায়ার্ন মিউনিখ ২-এর খেলোয়াড়
স্পোর্টস ক্লাব ডার্মস্টাট ৯৮-এর খেলোয়াড়
এমএসভি ডুসবুর্গের খেলোয়াড়
হের্টা বিএসসি ২-এর খেলোয়াড়
টিএসজি ১৮৯৯ হফেনহাইমের খেলোয়াড়
১. ফুটবল ক্লাব কাইজারস্লাউটার্নের খেলোয়াড়
ভেয়ার্ডার ব্রেমেন ২-এর খেলোয়াড়
ভেয়ার্ডার ব্রেমেনের খেলোয়াড়
চীনা সুপার লিগের খেলোয়াড়
থিয়েনচিন চিনমেন টাইগার ফুটবল ক্লাবের খেলোয়াড়
রেগিওনাললিগার খেলোয়াড়
২. বুন্দেসলিগার খেলোয়াড়
জার্মান প্রবাসী ফুটবলার
চীনে প্রবাসী ফুটবলার
পুরুষ ফুটবল ফরোয়ার্ড
বুন্দেসলিগার ম্যানেজার
অ্যাবাউট.মি

অ্যাবাউট.মি (, অ্যাবাউট ডট মি) হল ২০০৯ সালে অক্টোবরে প্রতিষ্ঠিত হওয়া এক ব্যক্তিগত ওয়েব হোস্টিং পরিষেবা। এর সহ-প্রতিষ্ঠাতারা হলেন রায়ান ফ্রেইটাস, টনি কনরাড, ও টিমথি ইয়ং।

এই ওয়েবসাইটির মাধ্যমে একজন ব্যক্তি একটি পৃষ্ঠা তৈরি করতে পারে, যেখানে সে তার বিভিন্ন অনলাইন প্রোফাইল (যেমন: ইউটিউব, ফ্লিকার ইত্যাদি), সোস্যাল নেটওয়ার্কিং পরিষেবাসমূহের প্রোফাইল (যেমন: ফেসবুক, টুইটার, গুগল প্লাস, লিঙ্কডইন, ইনস্টাগ্রাম, টামলার ইত্যাদি), এবং অন্য ওয়েবসাইটের সংযোগ বা লিঙ্কসমূহ দিতে পারে। এই পৃষ্ঠাটির উল্লেখযোগ্য বৈশিষ্ট্য এই যে, একজন ব্যক্তি সব অনলাইন লিঙ্ক একই স্থানে পেতে পারে। এছাড়া পৃষ্ঠাটির পৃষ্ঠভূমিতে একটি ছবি আপলোড করা যায়, এবং সংক্ষেপে জীবনীও সংযোগ করা যায়।

আনুষ্ঠানিক মুক্তির মাত্র চার দিন পরে, ২০ ডিসেম্বর ২০১০ তারিখে এ ও এল অ্যাবাউট.মি-কে কিনে নেয়। সহ-প্রতিষ্ঠাতা টনি কনরাড এক সাক্ষাৎকারে ওয়েবসাইটটি ১.৩ মিলিয়ন আমেরিকান ডলারে বিক্রি হয় বলে জানান।

২০১২ সালের মে মাসের এলেক্সার তথ্য অনুসারে অ্যাবাউট.মি ওয়েবসাইটটি স্পেনে অনেক বেশি ব্যবহার করা হয়। তার পরের স্থান যথাক্রমে কানাডা, আর্জেন্টিনা, আমেরিকা, এবং মেক্সিকোর।

তথ্যসূত্র 

ওয়েবসাইট
২০১০-এ প্রতিষ্ঠিত ইন্টারনেট সম্পত্তি
মার্কিন সামাজিক নেটওয়ার্কিং ওয়েবসাইট
শুক্রেশ্বর মন্দির

শুক্রেশ্বর মন্দির হ'ল অসমের কামরূপ জেলায় অবস্থিত একটা গুরুত্বপূর্ণ শিব মন্দির। আহোম রাজা প্রমত্ত সিংহ ১৭৪৪ সালে শুক্রেশ্বর মন্দির নির্মাণ করেছিলেন। রাজা রাজেশ্বর সিংহ (১৭৫১-৬৯) যিনি আসামে শিব উপাসনাকে জনপ্রিয় করেছিলেন তিনি ১৭৬৯ সালে মন্দিরের জন্য আর্থিক বিধান করেছিলেন। গুয়াহাটি মহানগরীর পানবাজার নামের স্থানটিতে মহাবাহু ব্রহ্মপুত্রের দক্ষিণ পারে থাকা শুক্রেশ্বর বা ইটাখুলি পাহাড়ে মন্দিরটি অবস্থিত।

আরও দেখুন
 লংকেশ্বর দেবালয়
 বশিষ্ঠাশ্রম দেবালয়

তথ্যসূত্র

 Baruah, S.L., Last Days of Ahom Monarchy—A History of Assam from 1769 to 1826, 1993
 Barpujari, H.K., The Comprehensive History of Assam, p. 220, Volume Three, From Thirteenth Century A.D. to the Treaty of Yandabo (1826); Publication Board Assam, Guwahati-781 021.

বহিঃসংযোগ

আসামের ধর্মীয় স্থান
ভারতের হিন্দু মন্দির
গুয়াহাটির হিন্দু মন্দির
আসামের শিব মন্দির
পাইক প্রথা

পাইক প্রথা আহোমদের রাজত্ব কালে প্রচলিত এক প্রথা ছিল। বিশ্বাস করা হয় যে, এই প্রথাটি দক্ষিণ-পূর্ব এশিয়াতে প্রচলিত ছিল। আহোমরা ১২২৮ খ্রীষ্টাব্দে অসমে আসার পরে এই প্রথার প্রচলন করে। এই প্রথাটিকে ১৬০৯ খ্রীষ্টাব্দে মোমাই তামূলী বরবরুয়া ঢঢঢঢঢকিছুপরিবর্তন করে নতুনভাবে প্রচলন করেন। বিজ্ঞরা মত প্রকাশ করেনন যে, এই পাইক প্রথাই আহোমদের পতনের মূল কারণ ছিল।

আহোম রাজ্যের রাজবংশীয় লোক, পুরোহিত, উচ্চ বর্গের জাতি অথবা দাসদের বাদ দিয়ে পনেরো থেকে পঞ্চাশ বছর বয়সী সকল পুরুষকে পাইক বলা হত। স্বর্গদেউ রুদ্র সিংহর সময়ে  প্রায় ১৭১৪  খ্রীষ্টাব্দে মোট জনসংখ্যার প্রায় ৯০% শতাংশ লোক এই শ্রেণীর অন্তর্গত ছিল।

পাইক প্রথা
অসমের প্রাপ্তবয়স্ক মানুষদেরকে কিছু পদে বিভক্ত করা হয়েছিল। প্রতি পদে নৌকা তৈরি করা, নৌকা সজা, গৃহ নির্মাণ করা, রসদ যোগান দেওয়া, আলি-পদূলি নির্মাণ করা, রাজস্ব তোলা, হাতী ধরা, শেন চাওয়া, হাবি-বন পরিদর্শন করা ইত্যাদি বিভিন্ন কর্ম ছিল। পদগুলির ওপরে ফুকন, বরুয়া, রাজখোয়া প্রভৃতি ছিল।

সঙ্গে দেখুন

তথ্যসূত্র

আহোম রাজ্য
আসামের ইতিহাস
ভারতের সামাজিক ইতিহাস
ভারতের অর্থনৈতিক ইতিহাস
ভৈরবী মন্দির

ভৈরবী মন্দির তেজপুর শহরের নতুন কলিবারীতে ব্রহ্মপুত্র নদের নিচে একটি টিলার ওপরে অবস্থিত। বামুণী পাহাড়ের কিছু পূর্বে থাকা এই মন্দির স্থানীয়ভাবে "মাইথান" বলে পরিচিত। মন্দিরের সর্বমোট ভূমির পরিমাণ প্রায় ৬ বিঘা। এই মন্দিরের নির্মাণ সম্পর্কে কোনো প্রামাণিক তথ্য না থাকার জন্য কবে এবং কেন এই মন্দির গড়ে উঠেছিল তা এখনো অজ্ঞাত। এই মন্দিরে হিন্দুদের আরাধ্য ভৈরবী দেবীকে নিত্য পূজা-অর্চনা করা হয়। লোকশ্রুতি অনুসারে দ্বাপর যুগে বাণরাজার কন্যা ঊষা এখানে দেবী আরাধনা করেছিলেন। এই মন্দিরে বলিবিধান প্রথার আজও চল আছে। মন্দিরের চারদিকে অসংখ্য পুরাকালের ভগ্ন শিলাখণ্ড ছড়িয়ে পড়ে আছে। ভৈরবীর থেকে বামুণী পাহাড় পর্যন্ত ব্রহ্মপুত্রের পারে পারে এরকম টিলা আছে।

তথ্যসূত্র

তেজপুর‎
আসামের ধর্মীয় স্থান
শোণিতপুর জেলার পর্যটনস্থলী
ভারতের হিন্দু মন্দির
আসামের হিন্দু মন্দির
দুর্গা মন্দির
শিবদৌল

শিবদৌল শিবসাগর জেলার, শিবসাগর শহরের শিবসাগর পুখুরীর (বরপুখুরী) পারে অবস্থিত। রাজা শিবসিংহ প্রথমা রাণী বররজা ফুলেশ্বরী কুঁয়রীর মৃত্যুর পরে তার এক বোন দ্রৌপদীকে বিবাহ করে অম্বিকা কুঁয়রী বা মদাম্বিকা নাম দিয়ে বররজা করেছিলেন। এই কুঁয়রীর নির্দেশক্রমে ১৭৩১ খ্রিষ্টাব্দে সোণর কোলসির সাথে শিবদৌল, দেবীদৌল এবং বিষ্ণু দৌল নির্মাণ করার সঙ্গে শিবসাগর পুকুর খোঁড়া হয়েছিল। এই শিবদৌল অসমের সব দৌলের মধ্যে বড় দৌল। আনুমানিক এই দৌলর উচ্চতা ১২০ হাত এবং দৌলটির ওপর থাকা কলসির উচ্চতা ৭.৫ ফুট। শিবদৌলর কলসিটিতে থাকা সোনা নেওয়ার জন্য অনেকে কলসিটি হাতাতে চেয়েছিল, কিন্তু কলসিটি বা সোনা নিতে পারেনি। ১৯৫০ সালের ভূমিকম্পে কলসিটি খসে পড়েছিল যদিও একে আগের স্থানে স্থাপন করা হয়। এই দৌলটিতে সর্বদা শিবের পূজা অর্চনা হয়। শিবরাত্রিতে এই দৌলের কাছে একটি বড় মেলা হয়।

তথ্যসূত্র

বহিঃসংযোগ

আসামের ইতিহাস
শিবসাগর জেলার পর্যটনস্থল
হিন্দু মন্দির
আসামের হিন্দু মন্দির
আসামের শিব মন্দির
আসামের দর্শনীয় স্থান
আসামের পর্যটন
১৮শ শতাব্দীর হিন্দু মন্দির